OŠ TONE PERUŠKA PULA
Poljana sv. Martina 6, Pula


Predmet:  OBRAZLOŽENJE IZMJENA I DOPUNA PRORAČUNA  ZA 2026. godinu



U nastavku se daje prikaz planiranih promjena po izvorima financiranja:

	
1.        Prihodi od pomoći iz državnog proračuna

Povećanje za plaće djelatnika MZO sa 1.416.000,00 eura na 1.616.000,00 zbog više razloga. Ove godine se rebalans izrađuje ranije nego prethodnih godina i nemamo dovoljno relevantnih informacija, npr. koliko razrednih odjela ćemo imati, a nastavno na to i koliko učitelja. Naime, zbog najave radova u susjednoj školi, svakodnevno zaprimamo više zahtjeva za premještajem učenika u našu školu. Također, planira se uvođenje učenja talijanskog jezika od 1.razreda. Sve navedeno znači da ćemo imati potrebu za više učitelja. Osim toga, uključeno je povećanje osnovice plaće od 2% (1% u kolovozu i 1% u prosincu 2026. godine).

Povećanja su na poziciji:
R1419 – kt 3111 plaće za redovan rad  +200.000,00 – nova planirana vrijednost 1.300.000,00

    Povećanja na ostalim pozicijama državnog proračuna:
- na poziciji R1494 – kt 3111 plaće za redovan rad   imamo povećanje od 500,00 eura – primljena sredstva od MZO za mentorstvo naše djelatnice
- na poziciji R1500 – kt 3222 materijal i sirovine imamo povećanje od 6.000,00 eura - predviđamo povećane rashode za namirnice zbog povećanja broja učenika
- na poziciji R1506 – kt 3722 – naknade građanima i kućanstvima u naravi za nabavu radnih   udžbenika za učenike od 7.000,00 eura – nova planirana vrijednost  27.000,00. Povećanje se planira jer su nakladnici najavili povećanje cijena udžbenika, ali i zbog veće potrebe za udžbenicima zbog premještaja učenika i zbog učenja talijanskog jezika od 1. razreda.
- na poziciji R1507 – kt 3812 tekuće donacije u naravi imamo povećanje od 350,00 eura jer smo od državnog proračuna primili više sredstva za higijenske potrepštine za učenice škole nego prethodne godine.





2.      Opći prihodi i primici

Povećanje za plaće učitelja u produženom boravku sa 163.000,00 eura na 188.000,00 prema već ostvarenom do sada. Naime, u razdoblju od početka godine bilo je više ostvarenih nesposobnosti za rad djelatnika. Također je uključeno povećanje osnovice plaće 2% (1% u kolovozu i 1% u prosincu 2026. godine).
Povećanja su na poziciji:
R1427 – kt 3111 plaće za redovan rad  +25.000,00 – nova planirana vrijednost 155.500,00

Predviđa se i povećanje rashoda za pomoćnike u nastavi zbog povećanja broja pomoćnika sa 2 na 4 od rujna 2026. godine.
Povećanja su na poziciji:
R1533 – kt 3111 plaće za redovan rad  +18.600,00 – nova planirana vrijednost 36.400,00

U sklopu građanskog odgoja imamo otvorenu poziciju R1455 – kt 3223 energija koja se povećava za +1.000,00. Nova vrijednost je 3.000,00


3.      Prihodi od pomoći iz općinskih proračuna

Povećanje za plaće učitelja u produženom boravku koju sufinanciraju druge općine s čijih područja učenici koriste usluge produženog boravka je sa 7.500,00 eura na 10.500,00 zbog očekivanog većeg iznosa sufinanciranja.

Povećanja su na sljedećoj poziciji:
R1448 – kt 3111 plaće za redovan rad  +3.000,00 – nova planirana vrijednost 9.500,00

Također i na poziciji R1525 – kt 3222 materijal i sirovine imamo povećanje od 2.000,00 eura.
Ukupno predviđeno povećanje iz općinskog proračuna je +5.000,00 eura.


4.      Prihodi od sufinanciranja cijene usluga 

Povećani su planirani prihodi, a sukladno tome i rashodi na poziciji R1468 – kt 3222 materijal i sirovine u iznosu od od 3.000,00 eura prema ostvarenom do sada.

5.      Prihodi od donacija

Povećani su planirani prihodi u iznosu od +10.000,00 eura zbog najave donacija kako od fizičkih, tako i od pravnih osoba, a sukladno tome i rashodi na pozicijama R1527 – kt 3225 sitan inventar u iznosu od 5.000,00 eura i na R1528 – kt 4221 uredska oprema i namještaj također u iznosu od 5.000,00 eura.
.

6.     Višak iz 2025. godine iznosi 1.213,41 eura, te je raspoređen na:

Ukupan rezultat poslovanja za 2025. godinu je prvi put u minusu zbog promjene prikaza rashoda za plaće od siječnja 2025. godine. Naime, na dan 31.12.2025. godine evidentira se rashod za plaću za prosinac 2025. godine, a prihod za istu plaću evidentira se na dan isplate, odnosno u siječnju 2026. godine kada su i osigurana sredstva za isplatu iz državnog proračuna. Bez tog prikaza, stvarni rezultat za 2025. godinu je višak, i to u ukupnom iznosu od 1.213,41 eura koji je raspoloživ u 2026. godini i to:

- prihod od sufinanciranja cijene usluga ostvaren u iznosu od 128,41 EUR, za:

[bookmark: _Hlk163633208]3221 – Uredski materijal i ostali materijalni rashodi		128,41 EUR


- prihod od pomoći iz državnog proračuna ostvaren u iznosu od 1.085,00 EUR, za nabavu testova za potrebe školskog psihologa:

3221 – Uredski materijal i ostali materijalni rashodi		1.085,00 EUR

Navedeni višak utrošit će se namjenski do kraja 2026. godine.

